الإدعاء
- بوست منتشر بشكل كبير، من صفحة اسمها "جيش الكرامة" بتدعي تبعيتها لقوات المشير خليفة حفتر في شرق ليبيا، بيقول: "القائد العام للقوات المسلحة المشير خليفة حفتر: سنتدخل بكل قوة صوب الأراضي المصرية لمساندة الرئيس السيسي في وجه حفنة من المشاغبين المصريين"، وبوست آخر بيقول: "اللواء المسماري: لن نسمح بالانقلاب على الرئيس السيسي في مصر والقوات المسلحة الليبية لها القدرة للتدخل بالعمق المصري في أي لحظة".
– الكلام ده غير صحيح. دي صفحة مفبركة، والكلام اللي نشرته مفبرك. مفيش أي موقع موثوق نشر الكلام ده.
– الصفحة اللي بتنشر أخبار وتصريحات خليفة حفتر على “فيسبوك” هي صفحة “الناطق الرسمي باسم القيادة العامة للقوات المسلحة العربية الليبية”، والصفحة دي منشرتش أي تصريحات بالمحتوى ده.
– كمان موقع “روسيا اليوم” نقل عن “جيش الكرامة” التابع لحفتر تكذيبه للبيان ده وتأكيده إنه “مزور”.